У сельскіх населеных пунктах, якія знаходзяцца за некалькі кіламетраў, а то і сотні метраў ад Віцебска, амаль не знойдзеш пустых участкаў: зямля тут каштуе вялікіх грошай. “Зямля ў ваколіцах Мазалава карыстаецца вялікім попытам. Пустуючых участкаў практычна няма. У нас шмат азёр, маляўнічыя мясціны, таму гараджане любяць ваколіцы Мазалава. Многія набытыя імі дамы выкарыстоўваюцца як дачы”, — адзначае работнік Мазалаўскага сельсавета, а па сумяшчальніцтве захавальнік фондаў музея гісторыі адукацыі Віцебскага раёна Кацярына Васільеўна Каралёва.